“Star Farts. La Guerra de les  Fal·làcies” tanca la programació de novembre de Café Teatro
2025-07-24

Purna Teatre, amb el seu espectacle “Star Farts. La Guerra de les Fal·làcies”, serà l’encarregada de tancar la programació de Café Teatro del mes de novembre a Burjassot. Un espectacle que es posarà en escena en la Cafeteria Les Arts del municipi, situada en la planta baixa de la Casa de Cultura, el divendres 27 de novembre a partir de les 23 hores.

El preu de les entrada, amb consumició, és de 6€, i per a estudiants i sense consumició, de 3€; entrades que poden adquirir-se directament en la Cafeteria Les Arts. Tota la informació sobre el Circuit Café Teatro València pot consultar-se en www.circuitocafeteatro.com.

“Star Farts. La Guerra de les Fal·làcies” posa de manifest els rovellats pilars que sostenen la societat actual, com la corrupció, la decadència o la desil·lusió, però no està tot perdut i bona mostra d’açò és l’espectacle que presenta Purna Teatre en el qual mostra com una nova esperança lidera una rebel·lió silenciosa que creix en les ombres.

A més de gaudir de l’espectacle, totes les persones que així ho desitgen podran degustar un deliciós sopar en la pròpia Cafeteria Les Arts reservant taula en el 626 19 02 43.